ທ່ານໂອບາມາ ກ່າວວ່າ ທ່ານທຣຳ ຈະພົບວ່າ ທຳນຽບຂາວ ຈະ 'ເຮັດໃຫ້ທ່ານ ຕື່ນຕົວຢ່າງວ່ອງໄວ'
ປະທານາທິບໍດີ ບາຣັກ ໂອບາມາ ໄດ້ກ່າວວ່າ ທ່ານເຊື່ອວ່າ ປະທານາທິບໍດີ ຜູ້ທີ່​ຈະເຂົ້າມາຮັບຕຳແໜ່ງ ບໍ່​ແມ່ນຜູ້​ທີ່​ມີອຸດົມຄະຕິຫຼາຍ​ເກີນ​ໄປ ດັ່ງທີ່ຜູ້ຄົນຄິດ.
ປະທານາທິບໍດີ ບາຣັກ ໂອບາມາ ກ່າວວ່າ ຄຳເວົ້າທີ່ດີຕ່າງໆ ບໍ່ແມ່ນວ່າ ຈະເປັນນະໂຍ ບາຍດີ ສະເໝີໄປ ແລະ ທ່ານກ່າວວ່າ ປະທານາທິບໍດີ ທີ່ຖືກເລືອກໃໝ່ ທ່ານ Donald Trump ຈະພົບວ່າ ການດຳລົງຕຳແໜ່ງ ຢູ່ທີ່ທຳນຽບຂາວນັ້ນ ຈະ ທ່ານໂອບາມາ ໃນວັນຈັນວານນີ້ ໄດ້ຈັດກອງປະຊຸມຖະແຫລງຂ່າວ ທີ່ທຳນຽບຂາວຄັ້ງທຳອິດ ນັບຕັ້ງແຕ່ທ່ານ Trump ໄດ້ຊະນະທ່ານນາງ Hillary Clinton ຢ່າງບໍ່ ຄາດຝັນ ໃນການເລືອກຕັ້ງ ເມື່ອສັບປະດາແລ້ວນີ້ ທ່ານປະທານາທິບໍດີ ໄດ້ຈັດການພົບປະ ກັບທ່ານທຣຳ ໄປແລ້ວ ແລະ ໄດ້ກ່າວວ່າ ທ່ານເຊື່ອວ່າ ປະທານາທິບໍດີ ຜູ້ທີ່ຈະເຂົ້າມາຮັບຕຳແໜ່ງ ບໍ່ແມ່ນຜູ້ທີ່ມີອຸດົມຄະຕິ ຫຼາຍເກີນໄປ ດັ່ງທີ່ຜູ້ຄົນຄິດ ແລະວ່າທ່ານທຣຳ ຈະເປັນຜູ້ນຳທີ່ຮັບມືກັບສິ່ງຕ່າງໆ ອີງຕາມຄວາມເປັນຈິງ ຕາບໃດທີ່ທ່ານ ມີພວກຄົນທີ່ດີໆ ຢູ່ອ້ອມຂ້າງທ່ານ ທ່ານໂອບາມາ ໄດ້ກ່າວວ່າ ທ່ານຈະປະ ປະເທດໄວ້ ຢູ່ໃນສະພາບທີ່ດີກວ່າເກົ່າທີ່ ເຄີຍເປັນ ໃນເວລາທີ່ທ່ານເຂົ້າກຳອຳນາດ ໃນປີ 2009 ຊຶ່ງໃນເວລານັ້ນ ເສດຖະກິດ ແມ່ນກຳລັງຢູ່ໃນພາວະຕົກຕ່ຳ ແລະ ມີ  ທີ່ຈະຕ້ອງ ໄດ້ດັບມອດ ທ່ານໄດ້ກ່າວວ່າ ທ່ານທຣຳ ຈະມີ  ແລະວ່າ ອາລົມທີ່ມີຊື່ສຽງໂດ່ງດັ່ງຂອງທ່ານທຣຳນັ້ນ ຈະບໍ່ເປັນການດີສຳລັບທ່ານ ໃນບາງໂອກາດເວລາ ທ່ານປະທານາທິບໍດີ ໄດ້ກ່າວຕື່ມວ່າ ພວກຜູ້ທີ່ຄັດຄ້ານທ່ານທຣຳ ຕ້ອງໄດ້ຍອມຮັບວ່າ ນີ້ແມ່ນແນວທາງຂອງປະຊາທິປະໄຕ ທ່ານໄດ້ຮຽກ ຮ້ອງຕໍ່ພວກຄົນເຫຼົ່ານັ້ນວ່າ ຈົ່ງໃຫ້ ທ່ານທຣຳຕັດສິນໃຈເອງ ໂດຍກ່າວວ່າ ຊາວອາເມຣິກັນ ຈະເປັນຜູ້ຕີລາຄາເອງ ຖ້າ ພວກເຂົາເຈົ້າມັກ ໃນອັນທີ່ພວກເຂົາເຈົ້າເຫັນນັ້ນ ແຕ່ທ່ານໂອບາມາ ໄດ້ກ່າວວ່າ ການເລືອກຕັ້ງຂອງທ່ານທຣຳ ຊຶ່ງໄດ້ມີຜູ້ມີສິດປ່ອນບັດ ທັງໝົດ ອອກມາໃຊ້ສິດ ພຽງປະມານ 55 ເປີເຊັນ ແລະທ່ານທຣຳ ໄດ້ເສຍໄຊ ໃນດ້ານ ຄະແນນຂອງປະຊາຊົນ ແຕ່ໄດ້ຊະນະ ດ້ວຍຄະແນນສຽງ ຈາກຜູ້ແທນລັດ ຫຼື Electoral College ນັ້ນ ເປັນການເຕືອນໃຫ້ຮູ້ວ່າ ການເລືອກຕັ້ງແມ່ນເລື່ອງທີ່ສຳຄັນ ແລະ ທຸກ ຄະແນນສຽງມີຄວາມສຳຄັນດ້ວຍ ທ່ານນຶກແປກໃຈອອກມາວ່າ ມີຈັກຄັ້ງ ທີ່ປະເທດ ໄດ້ມີບົດຮຽນແບບນີ້ ທ່ານໂອບາມາ ມີແຜນທີ່ຈະອອກເດີນທາງໄປຍັງຕ່າງປະເທດ ເປັນຄັ້ງສຸດທ້າຍ ໃນການ ດຳລົງຕຳແໜ່ງເປັນປະທານາທິບໍດີ ໃນວັນຈັນ ໂດຍຈະຢຸດແວ່ ທີ່ປະເທດ Greece, Germany ແລະ Peru